162 
til 10° C., sås muslingerne i Limfjordsøsterskompagniets bassiner 
liggende og udsende æg som hvide skyer, således at vandet i bas¬ 
sinerne efterhånden blev ganske mælket; tog man en musling, der 
just havde gabet og udsendt en sky af æg i vandet, og undersøgte 
den, viste den sig stadig fuld af æg; æggene udtømmes således 
ikke på een gang. 
Den 23de maj udsattes muslingeris et par steder i nærheden 
af Nykøbing M., dels i selve Nykøbingbugten, dels i Fårupvig lidt 
syd derfor. Da risene første gang blev tilset den 4de juni, var 
risene i Nykøbingbugten helt glatte og uden muslinger, medens 
de i Fårupvig udsatte ris var begroede med en del små alger og 
navnlig med store mængder af diatoméer; dog fandtes denne be¬ 
voksning kun på den øverste del af riset, nærmest bunden var 
riset glat. I denne alge- og diatomébevoksning havde der aflejret 
sig en del detritus, og i denne detritusfyldte bevoksning fandtes 
allerede den 4de juni små ( 0,25 mm) muslinger. Den 12te juni havde 
muslingerne nået en størrelse af Va mm og den 25 juni, altså 
en god måned efter at riset var udsat, havde de største individer 
nået en størrelse af 4 mm. Også de ris i Nykøbingbugten, der 
var blevet bevoksede med diatoméer o. lign., var nu besatte med 
muslinger, medens de glatte ris stadig var uden muslinger. Be¬ 
voksningen var stadig indskrænket til den øverste del af riset, 
hvilket antagelig havde sin årsag i vandets ringe gennemsigtighed 
i Limfjorden, hvorved lysets virkning ikke bliver ret stærk nogle 
få m under overfladen; og muslingerne fulgte stadig det bevoksede 
parti, nedenfor dette fandtes ingen, hvorimod der på dette ubevok- ' 
sede parti sad store mængder af rurer. Tog man nogle af de 
ganske små muslinger på 0,25 mm eller deromkring af riset og an¬ 
bragte dem i en skål med vand, bevægede de sig straks meget liv¬ 
ligt omkring, idet de søgte mod lyset. Der er jo her en smuk over¬ 
ensstemmelse mellem dette forhold, at de ganske unge muslinger 
synes at foretrække svagt bevoksede ris, og så at de er lyssøgende; 
thi det er plantevæksten jo netop også. 
I løbet af juli måned blev larverne mindre talrige i planktonet, 
om end der igennem hele sommeren fandtes muslinger med æg 
og i planktonprøverne Mytilus-larver. På de sidst udsatte ris, der 
blev sat den Ilte juli, kom der hverken bevoksning eller mus¬ 
linger i større antal. I efterårsmånederne sås endnu enkelte larver, 
